राज कुन्द्रा इस समय बाहर की हवा खा रहे हैं, लेकिन उनकी मुश्किलें कम नहीं हुई हैं। इसे बढ़ाने के लिए मॉडल और एक्ट्रेस शर्लिन चोपड़ा मुंबई में पुलिस के पास पहुंच गई हैं। खबर है कि वे जुहू पुलिस स्टेशन में राज कुन्द्रा के खिलाफ शिकायत करने पहुंची हैं। शर्लिन का कहना है कि राज कुन्द्रा ने अभी तक उनके पैसे नहीं दिए हैं।
गौरतलब है कि राज कुन्द्रा को जुलाई में अश्लील कंटेंट बनाने और उसे अपलोड करने के आरोप में पुलिस ने पकड़ लिया था और सितम्बर में उन्हें छोड़ा गया था। तब शर्लिन ने भी राज के खिलाफ जम कर आग उगली थी।
शर्लिन ने भी राज के द्वारा बनाई गई कुछ फिल्मों में काम किया था और इसका पैसा राज ने अब तक नहीं चुकाया है। शर्लिन इसी मामले को अब आगे ले जाना चाहती हैं।
पोर्न फिल्मों और कंटेंट के प्रोडक्शन को लेकर राज कुन्द्रा लंबे समय से मुंबई पुलिस के निशाने पर थे। पुलिस ने पुख्ता सबूत जुटाने के बाद उन्हें गिरफ्तार किया था। जमानत पाने में राज को एड़ी-चोटी का जोर लगाना पड़ा था। फिलहाल वे अपने घर पर हैं और केस का ट्रायल फेस कर रहे हैं।
राज की इस हरकत से काफी बदनामी हुई। उनकी पत्नी शिल्पा शेट्टी भी बहुत आहत हुई थीं। खबरों के अनुसार शिल्पा ने राज से कहा भी था कि आखिर उन्हें यह सब करने की क्या जरूरत थी।
खबर है कि राज और शिल्पा भी शर्लिन के खिलाफ मानहानि का दावा लगाने की सोच रहे हैं। क्योंकि शर्लिन ने कहा था कि राज उनके घर में जबरदस्ती घुस आए थे और किस करने की कोशिश कर रहे थे।